Sewe sterf in botsingSewe mense, insluitend ŉ kind, is Woensdagaand dood nadat ŉ motor en ŉ 18-wiel-vragmotor buite Uitenhage in die Oos-Kaap gebots het. Chris Botha, woordvoerder van Netcare911, sê die botsing het omstreeks 19:50 op die R75 op pad na Graaff Reinet plaasgevind. Botha sê ŉ driejarige dogtertjie het kritieke beserings opgedoen en is na ŉ nabygeleë hospitaal geneem vir verdere behandeling. Die bestuurder van die vragmotor het ligte beserings opgedoen. Die polisie ondersoek die oorsaak van die botsing.